Ateitininkai.lt

Moksleivių ateitininkų vasaros akademija
2020-08-24 08:00 - 2020-08-28 17:00 (Europe/Vilnius)

MAVA vadovų kursai
2020-08-23 10:00 - 17:00 | Berčiūnų ateitininkų stovykla, Kurorto g. 13, Panevėžys, Lietuva

Paskutinis laužas Pakutuvėnuose
2020-08-21 08:00 - 2020-08-23 17:00 | Pakutuvėnai, Pakutuvėnai, 90390, Lietuva

JAS vasaros stovykla Berčiūnuose II pamaina
2020-08-07 08:00 - 2020-08-16 17:00 | Berčiūnų ateitininkų stovykla, Kurorto g. 13, Panevėžys, Lietuva

Sendraugių stovykla „KompASaS“
2020-08-04 08:00 - 2020-08-09 17:00
Garbė Kristui!
Su džiaugsmu kviečiame į ateitininkų sendraugių organizuojamą vasaros stovyklą „KompASaS 2020“.
Kada: 2020 m. rugpjūčio 4-9 dienomis (nuo antradienio popietės iki sekmadienio popietės).
Kur: Guopstose, Vilniaus jėzuitų stovyklavietėje, Trakų rajone.
Stovykla skirta suaugusiems, o taip pat kviečiame dalyvauti šeimas su vaikais. Nepilnamečiai priimami tik kartu su už juos atsakingais suaugusiais asmenimis. Negalinčius stovyklauti visą savaitę kviečiame prisijungti savaitgaliui ar kitomis jums patogiomis dienomis.
Kviečiame ne tik ateitininkus, bet visus, norinčius drauge praleisti savaitę krikščioniškoje aplinkoje. Mieli sendraugiai, kviečiame paraginti dalyvauti ir savo bičiulius, gimines, kitus pažįstamus. Šie metai Lietuvos Respublikos Seimo paskelbti Ateitininkų metais, organizacija švenčia 110-ąjį gimtadienį, tai yra puiki proga supažindinti bičiulius su ateitininkų organizacija.
Kas laukia dalyvių? Teminiai ir kūrybiniai užsiėmimai, pasidalijimai savo profesinėmis žiniomis, šventos Mišios, išvykos, žaidimai ir išradingos vakaro programos. Detali stovyklos programa bus paskelbta vėliau.
Gyvenimo sąlygos: Apgyvendinimas įvairaus dydžio kambariuose (šeimoms stengiamės skirti po atskirą kambarį, pavienius asmenis apgyvendiname po kelis). Sanitariniai mazgai nameliuose. Stovyklavietė ribojasi su vandens telkiniu, tinkamu maudynėms.
Stovyklos kainos:
1. Suaugusiems:
– visa stovykla: 110 eurų;
– stovyklaujantiems ne visą laiką viena para: 25 eurai;
2. Kūdikiams ir vaikams, neturintiems 2 metų (jei nereikalingas maitinimas, nereikalinga lova): nemokamai.
3. Vaikams iki 17 metų imtinai:
– visa stovykla: 80 eurų;
– stovyklaujantiems ne visą laiką viena para: 20 eurų.
Registracija į stovyklą vyks iki liepos 15 d. Kviečiame registruotis užpildant šią anketą. Tolesnė informacija bus suteikta el. paštu užsiregistravusiems asmenims.
Stovykla bus organizuojama atsižvelgiant į tuo metu galiojančius reikalavimus siekiant užkirsti COVID-19 viruso plitimą. Stovykloje negali dalyvauti asmenys, turintys ūmių viršutinių kvėpavimo takų infekcijų požymių ir asmenys, kuriems privaloma izoliacija, izoliacijos laikotarpiu.
Džiaugiamės, kad stovyklą parėmė Lietuvių Katalikų Religinė Šalpa ir dėl to vaikai galės stovyklauti pigiau.
Nekantriai laukiame pasimatymo su Jumis stovykloje!
Ateitininkų sendraugių sąjungos valdyba

MAS ŽYGIS: PASŪDYK LIETUVĄ
2020-08-02 08:00 - 2020-08-05 17:00
Ilgos pavasario dienos praleistos namie įgriso? Išvaikščiojai visus savo miesto parkus, takus ir net pakraščius daugiau nei keletą kartų ir nebežinai kur dėtis?
Jei su rūpesčiu vis laukei žinių, ar žygis įvyks, tai laukti tikrai buvo verta!
Šią vasarą MAS valdyba jus kviečia žygiuoti po Suvalkiją, sūdant mažų kaimelių gyvenimėlį. Išjudinsime ne tik savo kūną, bet ir aplinkinius kaimus savo gerais darbais.
„Pasūdyk Lietuvą“ – misijinis žygis. Jo tikslas – keliauti per Lietuvą sūdant ją. Sūdymas – tai visa ko atnaujinimas Kristuje.
Jeigu baigei 7-12 klasę, nedelsk, nedvejok ir iki liepos 26 dienos užsiregistruok.
Žygiuoja: rugpjūčio 2-5 dienomis.
Auka: davusiems MAS įžodį 10 eurų, nedavusiems 15 eurų.
Tikslus žygio maršrutas bus patikslintas jau netrukus.
Daugiau apie renginį feisbuke.
Jei turite klausimų rašykite moksleiviai.ateitininkai@ gmail.com.

AF Neeilinis suvažiavimas
2020-08-01 | Vilnius, Vilnius
Informuojame, kad Ateitininkų federacijos (toliau – AF) taryba atšaukia jubiliejinį XVII AF kongresą, kuris turėjo vykti 2020 m. liepos 31 d. – rugpjūčio 2 d. ir numato jį skelbti ateityje. Atšaukiama ir AF Atstovų konferencija, kuri turėjo vykti gegužės 23 d.
2020 metais AF numato visų valdymo organų: pirmininko, valdybos, tarybos, kontrolės komisija rinkimus bei sąjungų suvažiavimus. Pranešame, kad net ir atšaukus kongresą – rinkimai yra organizuojami.
1. AF valdyba šaukia neeilinį AF suvažiavimą Vilniuje 2020 m. rugpjūčio 1 d. su išankstinio balsavimo galimybe.
2. Išankstinis balsavimas
Išankstinio balsavimo raštu galimybė yra suteikiama tikriesiems AF nariams (davusiems įžodį ir susimokėjusiems nario mokestį už 2020 metus), kurie dėl įvairių priežasčių negalės dalyvauti neeiliniame suvažiavime. Birželio 1 d. viešai bus paskelbti visi kandidatai į visus valdymo organus. Neeilinio suvažiavimo metu galimybės į kandidatų sąrašus įtraukti naujus asmenis nebus. Liepos 1 d. visi, kurie bus išreiškę norą balsuoti išanksto, gaus vokus su iš ankstinio balsavimo biuleteniais. Biuleteniai bus laikomi galiojančiais, jeigu bus užpildyti tvarkingai ir atsiųsti į AF sekretoriatą iki liepos 30 d.
3. Kandidatavimas į AF valdymo organus
Visi kandidatai į valdymo organus turi pareikšti norą užpildydami šią anketą iki gegužės 20 d. Anketoje galima išreikšti norą kandidatuoti pačiam arba iškelti asmenį į kandidatus (su iškeltu asmeniu į kandidatus susisieks AF sekretoriatas).
REGISTRACIJOS
Registracijos anketos į neeilinį suvažiavimą bei į išankstinį balsavimą bus paskelbtos birželio 1 d.!
2020 metai yra LR Seimo paskelbti Ateitininkų metais! Kviečiame kiekvieną į šių metų rinkimus pažvelgti kaip į naują etapą ir būti drąsiems prisiimti atsakomybę ir kurti šią organizaciją.
Atsiliepkime į kvietimą kurti.
DATOS
Gegužės 3–20 d. keliami kandidatai
Birželio 1 d. skelbiamos registracijos, pristatomi visi kandidatai
Liepos 1–30 d. išankstinis balsavimas
Rugpjūčio 1 d. neeilinis suvažiavimas
Ateitininkų federacijos valdybos informacija

MAS suvažiavimas
2020-07-31 18:00 - 21:00 | Domus Maria, Aušros vartų g. 12, Vilnius
S u v a ž i a v i m a s
Skelbiame registraciją į Moksleivių ateitininkų sąjungos suvažiavimą!
MAS suvažiavimas vyks liepos 31 dieną Vilniuje, Ateitininkų federacijos rinkimai 2020 išvakarėse, tad nepamiršk užsiregistruoti ir į neeilinį AF suvažiavimą.
………………………….
Negalintiems dalyvauti suvažiavime fiziškai:
Anketą išankstiniam balsavimui (registracija iki birželio 30 d.) rasite: https://www.ateitininkai.lt/rinkimai/informacija-apie-rinkimus-ir-neeilini-suvaziavima/
„Ateikite dirbti, mokytis, mąstyti.
Ateikite kurti, o ne griauti.“
kun. dr. A. Žygas

SAS suvažiavimas
2020-07-31 18:00 - 21:00 | Domus Maria, Aušros vartų g. 12, Vilnius
S u v a ž i a v i m a s
Skelbiame registraciją į Studentų ateitininkų sąjungos suvažiavimą!
👉 https://bit.ly/SASsuvaziavimas2020
SAS suvažiavimas vyks Ateitininkų federacijos rinkimai 2020 išvakarėse, tad nepamiršk užsiregistruoti ir į neeilinį AF suvažiavimą (https://bit.ly/AFrinkimai2020).
Preliminari SAS suvažiavimo programa:
18:00 val Šv. Mišios (įžodžio šventė)
19:30 val. SAS suvažiavimas (veiklos ir finansų ataskaitos svarstymas, naujos SAS Valdybos rinkimai)
21:00 val. Oficiali suvažiavimo pabaiga
21:30 val. „Senoji SAS Valdyba“ kviečia neformaliam susitikimui – metų uždarymui
………………………….
Negalintiems dalyvauti suvažiavime fiziškai:
Anketą išankstiniam balsavimui (registracija iki birželio 30 d.) rasite: https://www.ateitininkai.lt/…/informacija-apie-rinkimus-ir-neeil…/
„Ateikite dirbti, mokytis, mąstyti.
Ateikite kurti, o ne griauti.“
kun. dr. A. Žygas

Talka Berčiūnuose
2020-07-26 17:00 - 2020-07-31 17:00 | Berčiūnų ateitininkų stovykla, Kurorto g. 13, Panevėžys, Lietuva
Nuo liepos 26 iki 31 dienos kviečiame talkon į Berčiūnus – vyrus su įrankiais, moteris su teptukais ir siuvimo mašinomis!
Daugiau žinių apie vyrišką talką suteikti gali Valdas Malinauskas
rašykite: valdas.malinauskas@gmail.com
skambinkite: +37068548244
Su moteriškais darbais supažindins Živilė Urbienė
rašykite: zivile.u@gmail.com
skambinkite: +37061405298.
– – – – – –
Norintys, bet negalintys atvykti, gali prisidėti auka prie Berčiūnų stovyklavietės gerovės kūrimo.
VšĮ „Berčiūnų ateitininkų stovykla“
[REDACTED]
Paskirtis: Auka stovyklavietei
(Swedbank)
Jaunųjų ateitininkų valdybos informacija

JAS vasaros stovykla Berčiūnuose I pamaina
2020-07-17 08:00 - 2020-07-26 17:00 | Berčiūnų ateitininkų stovykla, Kurorto g. 13, Panevėžys, Lietuva

Ateitininkų kryžiaus šventinimas Žemaičių Kalvarijoje
2020-07-11 12:00 - 17:00 | Žemaičių Kalvarija, Lietuva

AF organų debatai |2
2020-06-29 18:30 - 19:30
Informuojame, kad dėl išankstinio balsavimo galimybės visų kandidatų prisistatymai vyks ne neeilinio suvažiavimo dieną, bet birželio mėnesį internetinėse platformose.
P A S I Ž Y M Ė K I T E :
Kandidatų į AF kontrolės komisiją, tarybą bei valdybą prisistatymai ir veiklos bei finansinės ataskaitos pristatymas vyks birželio 29 d. (antradienį) 18.30 val. zoom platformoje.
I N F O R M A C I J A :
Klausimus kandidatams į AF pirmininkus galima užduoti iki birželio 14 d. 18.00 val. ČIA
Klausimus kandidatams į AF kontrolės komisiją, tarybą bei valdybą galima užduoti iki birželio 21 d. 18.00 val. ČIA
Galimybė klausimus užduoti debatų ar prisistatymų metu bus, tačiau priklausomai nuo laiko. Negalime garantuoti, kad galėsime užduoti visus klausimus, todėl jeigu juos užduosite iš anksto, tada galėsime juos sugrupuoti ir papildyti. Ačiū už supratingumą!
Registracija į kandidatų prisistatymus ČIA. Jeigu užsiregistruosite, gausite nuorodą į el. paštą bei mums bus lengviau stebėti srautą.
Jeigu dar nespėjote užsiregistruoti į išankstinį balsavimą ar neeilinį suvažiavimą, tai galite padaryti ČIA. Nepramiegokite, nes nuo jūsų priklauso, kas K U R S ateitininkiją ateinančius metus.
#Ateitininkų_metai2020

Ateitininkų metų nacionalinio biuro informacija

Ateitininkų vadovų kursai
2020-06-25 08:00 - 2020-06-30 17:00 | Berčiūnų ateitininkų stovykla, Kurorto g. 13, Panevėžys, Lietuva
Šie kursai – tai Ateitininkų federacijos rengiamas 3 seminarų ciklas, šiais metais organizuojamas Berčiūnuose birželio 25–30 dienomis. Kursai skirti stovyklų, akademijų bei savaitgalių vadovavimo kompetencijoms kelti, dalyviams nuo 17 metų.
Išklausiusiems šiuos kursus bus išduodami pedagoginių-psichologinių žinių kursų išklausymo pažymėjimai. Šie pažymėjimai būtini norit tapti vadovu Ateitinonkų federacijos vykstančiuose renginiuose!
KURSŲ TEMOS:

Psichologiniai iššūkiai vadovo darbe;
Vadovas – lyderis;
Komandinis darbas.
(kursus praėjusiais metais pradėjusieji ir jų neužbaigę galės atvykti tik į reikiamą seminarą.)

Registracija iki birželio 5 d.
DALYVIO AUKA:
ateitininkams: 15 Eur
ne ateitininkams: 25 Eur
*
Daugiau informacijos apie tai netrukus.
Kilus klausimams rašykite: jone.stonyte@gmail.com.
Jaunųjų ir moksleivių ateitininkų sąjungų informacija.
Už paramą dėkojame Lapdaros ir paramos fondui „Ateitininkų fondas“, JRD prie Socialinės apsaugos ir darbo ministerijos.

Joninės KITAIP Viekšniuose
2020-06-23 14:00 - 23:00 | Viekšniai

Pirmininkų debatai
2020-06-16 18:30
Informuojame, kad dėl išankstinio balsavimo galimybės visų kandidatų prisistatymai vyks ne neeilinio suvažiavimo dieną, bet birželio mėnesį internetinėse platformose.
P A S I Ž Y M Ė K I T E :
Kandidatų į AF pirmininkus debatai vyks birželio 16 d. (antradienį) 18.30 val. facebook ir youtube platformose.
Kandidatų į AF kontrolės komisiją, tarybą bei valdybą prisistatymai ir veiklos bei finansinės ataskaitos pristatymas vyks birželio 23 d. (antradienį) 18.30 val. zoom platformoje.
I N F O R M A C I J A :
Klausimus kandidatams į AF pirmininkus galima užduoti iki birželio 14 d. 18.00 val. ČIA
Klausimus kandidatams į AF kontrolės komisiją, tarybą bei valdybą galima užduoti iki birželio 21 d. 18.00 val. ČIA
Galimybė klausimus užduoti debatų ar prisistatymų metu bus, tačiau priklausomai nuo laiko. Negalime garantuoti, kad galėsime užduoti visus klausimus, todėl jeigu juos užduosite iš anksto, tada galėsime juos sugrupuoti ir papildyti. Ačiū už supratingumą!
Registracija į kandidatų prisistatymus ČIA. Jeigu užsiregistruosite, gausite nuorodą į el. paštą bei mums bus lengviau stebėti srautą.
Jeigu dar nespėjote užsiregistruoti į išankstinį balsavimą ar neeilinį suvažiavimą, tai galite padaryti ČIA. Nepramiegokite, nes nuo jūsų priklauso, kas K U R S ateitininkiją ateinančius metus.
#Ateitininkų_metai2020
Ateitininkų metų nacionalinio biuro informacija

SAS #PirmasDublis
2020-06-03 19:00 - 20:00, 2020-05-27 19:00 - 20:00, 2020-05-20 19:00, 2020-05-13 19:00 - 20:00
Studento gyvenimas – tarsi filmas: metai universitete lekia su nuotykiais, būna įvairių pirmų kartų: pirmas koliokviumas, pirmas egzaminas, o studijoms baigiantis – pirmasis (kai kam – ir vienintelis) baigiamojo darbo gynimas. Tad kviečiame susipažinti su šių metų baigiančiųjų paruoštais darbais naujoje rubrikoje #PirmasDublis
Pirmasis #PirmasDublis – jau ateinantį trečiadienį, 19 val. ZOOM platformoje su studentais ateitininkais Povilas Varnelis ir Tomas Pilkis!
Kad nepraleistum registracijos instrukcijų ir nuorodos, registruokis čia.
Informacija feisbuke.

SAS kandidatų dirbtuvės
2020-05-19 18:00 - 20:30
Nepriklausomai nuo entuziazmo ir meilės ateitininkijai, kiekvienas norintis tapti studentu ateitininku, kandidatavimo laikotarpiu susiduria su daugybe iššūkių ir neaiškumų. SAS Valdyba tiesia pagalbos ranką ir kviečia į nuotolines dirbtuves, kurios padės atsakyti į dažniausiai kylančius klausimus ir suteiks aiškumo bei kryptingumo, kiekvieno iš jūsų pasiruošimo kelionei!
Dirbtuvių metu bus skiriama daug dėmesio asmeniniam kiekvieno dalyvio tobulėjimui. Po dirbtuvių turėsite konkrečių žingsnių planą, padėsiantį kryptingai pasiruošti SAS įžodžiui!
Pirežasčių atidėlioti ar dvejoti tikrai nebeliks, todėl susimatome jau antradienį!
Dirbtuvių metu:
👉🏻 Trumpa 𝘁𝗲𝗼𝗿𝗶𝗷𝗮 apie SAS kandidatams taikomus reikalavimus, SAS įžodžio egzamino vertinimo kriterijus ir kandidatavimo laikotarpiui taikomas rekomendacijas
👉🏻 𝗣𝗿𝗮𝗸𝘁𝗶𝗸𝗮: asmeninio tobulėjimo ir pasiruošimo SAS įžodžio egzaminui plano rengimas. Kiekvienas dalyvis po šių dirbtuvių turės asmeninį saviugdos planą, padėsiantį pasiruošti
Dirbtuvėse kviečiami dalyvauti SAS kandidatai ir norintys jais tapti.
Registracija ir renginys feisbuke.

Pilietiškumo diena
2020-05-14 08:00 - 17:00 | Kaunas, Laisvės al. 13, Kaunas, Lietuva
Gegužės 14 – Pilietinio pasipriešinimo diena!
Lietuvos istorija rodo, jog piliečiai yra stipriausia jėga galinti apginti ir saugoti savo šalį. Nesvarbu kokios grėsmės akivaizdoje, svarbu visi kartu ir vieningi.
Šiandien kaip niekad svarbu kalbėti apie pilietiškumą, kuris pastaruoju metu reiškiasi visuomenės susitelkimu, atsakomybe ir aktyvumu.
Kiekvienas skirtingas, su savo žiniomis ir gebėjimais, tačiau itin svarbūs ir reikalingi Lietuvai!
#išsitraukpilietiškumobatus

SAS susikaupimo vakaras
2020-05-10 17:00 - 21:00, 2020-04-05 17:00 - 21:00 | Vilnius, Vilnius
Studentų ateitininkų sąjunga visus norinčius sustoti ir pamąstyti kviečia atvykti į Šv. Kryžiaus bažnyčią, S. Daukanto a. 1, Vilnius.
Programa
17:00 Atidaromos durys
17:15 Dvasinė konferencija
18:00 Diskusija ir užkandžiai
18:45 Švč. Sakramento Adoracija ir išpažintys
20:00 Šv. Mišios

Moksleivių nuotolinė akademija
2020-04-20 19:00 - 2020-05-08 20:00 | namai, parko 43-46, Panevezys, Lithuania
8–12 klasių moksleivius ir studentus kviečiame karantiną praleisti virtualioje Moksleivių Ateitininkų Nuotolinėje Akademijoje
„Šimtas metų kartu“,
vyksiančioje balandžio 20 – gegužės 8 d.
Akademijų komitetas nesiruošia sudėti bluosto ir siunčia Jums žinią apie artėjančią nuotolinę akademiją (MANA). Žydų tautai, klaidžiojančiai Sino dykumoje, Viešpats siuntė duoną iš dangaus. Izraelitai tą duoną pavadino mana ir „visi buvo tiek prisirinkę, kiek kiekvienam reikėjo“. Semtis idėjų, įkvėpimo, ryžto, vilties bei pažinimo galime čia – MANA’20.
F O R M A T A S
Kadangi MANA’20 trukmė yra trys savaitės, nusimato daug veiklų. Kiekvieną savaitės darbo dieną siūlome Jums prisijungti į skirtingas MANA’20 rubrikas. Iš viso bus 4 rubrikos:
1. Ateitį regim jau šiandien
Pirmoji rubrika kvies susipažinti su šiandienos ateitininkijos asmenybėmis. Švenčiant ateitininkų metus, norime parodyti, kaip ateitininkija pakeitė daugelio žmonių gyvenimus. Per akademijų komiteto laiką matysite pranešimus, įrašytus su Jums puikiai žinomais, o galbūt ir pirmą kartą matomais ateitininkais. Klausime, kuo šie žmonės gyvena savo kasdienybėje, kokie džiaugsmai ir iššūkiai jiems atrodo aktualūs. Svarbu paminėti, kad interviu bus interaktyvūs ir jų pabaigoje pačiam kalbėtojui galėsite užduoti klausimus.
Laikas. Rubrika vyks kiekvieną MANA’20 pirmadienį ir trečiadienį 19 – 20 val.
2. Ateitį kurkime
Antradieniais susitiksime kultūriniuose vakaruose virtualiai – kursime ir dalysimės kūryba. Taip pat kviesime dalytis talentais, bendrauti ir pailsėti nuo kompiuterio ekrano!
Laikas. Rubrika vyks kiekvieną MANA’20 antradienį 19 – 20 val.
3. Malda
Nors žmogaus ryšys su Dievu yra svarbesnis už buvimą bendruomenėje, bet drauge melstis yra lengviau, o dažnai ir naudingiau. Klierikas Linas Braukyla jus supažindins su maldos džiaugsmu ir galimybėmis net ir tada, kai nenorėdami turime būti savo kambarėlyje.
Laikas. Rubrika vyks kiekvieną MANA’20 ketvirtadienį 19.30 – 20 val.
4. Studijų mugė
Mokslo metų pabaiga daliai moksleivių asocijuojasi su svarbiais pasirinkimais profesiniame kelyje. Studijų mugė yra ypatinga proga susipažinti su tave dominančiomis studijų kryptimis. Kviesime klausyti skirtingų studentų ateitininkų pasakojimų apie jų studijų specifiką, gyvenimą universitete. Po pristatymų turėsite progą užduoti klausimus ir dalyvauti gyvoje diskusijoje. Junkis į šią rubriką ir pažvelk į universitetą studento akimis!
Laikas. Rubrika vyks kiekvieną MANA’20 penktadienį 19 – 20 val.
R e g i s t r a c i j o s a n k e t a
Norint dalyvauti MANA’20 privaloma užsiregistruot.
Jūsų registracijos anketų lauksime iki balandžio 17 d. (jas teikti gali 8-12 klasių moksleiviai bei studentai).
S V A R B U
Visi puikiai suprantame, kad ši akademija reikalauja ir technologinių sprendimų. Užsiregistravusiems bus pateikta detali informaciją apie tai, kaip prisijungti prie susitikimų.
Turite klausimų?
Parašykite akademijos@ateitis.lt.

Moksleivių ateitininkų akademijų komitetas
Už paramą dėkojame
Jaunimo reikalų departamentui prie SADM, Lietuvių katalikų religinei šalpai, Ateitininkų fondui

FILOSOFINIAI SKAITYMAI SU DALIUMI JONKUMI |nukelta
2020-03-30 18:00 - 19:30 | Lietuvos nacionalinė Martyno Mažvydo biblioteka, Gedimino pr. 51, Vilnius, 01109
K V I E Č I A M E Į
2020-ųjų Ateitininkų metų proga organizuojamus iškilių lietuvių mąstytojų tekstų skaitymus, vyksiančius kovo 30 d. 18 val. Nacionalinėje Martyno Mažvydo bibliotekoje, Valstybingumo erdvėje.

Antrojo susitikimo tekstas — ištraukos iš Antano Maceinos tekstų „Kultūra“, „Kultūros filosofija“, „Kultūros tragizmas“.
„Religija <…> visu plotu yra statoma ant kultūros. Religija be kultūrinio savo pagrindo – be mokslo, be filosofijos, be meno, be visuomeninių formų iš viso yra neįmanoma. Jos egzistencija suponuoja kultūros egzistenciją. Žmogus gali būti religingas tik tada, kai jis yra kultūringas.“ (Antanas Maceina)
P A S I R U O Š T I
diskusijai pasiruošti galite puslapio sas.ateitis.lt/ateitininkai-kviecia pagalba. Jame publikuojamas aptariamas tekstas, komentarai ir kita aktuali informacija.
P R A N E Š Ė J A S
Profesorius Dalius Jonkus, filosofas, fenomenologas ir lietuvių mąstytojų tyrėjas.
Diskusijos moderatorius – Laurynas Peluritis.
R E N G I N Į O R G A N I Z U O J A
Ateitininkų federacija, bendradarbiaudama su Lietuvos nacionalinės Martyno Mažvydo bibliotekos Adolfo Damušio demokratijos studijų centru.
Maloniai kviečiame!
Ateitininkų metų nacionalinio biuro informacija

SAS Rožinio malda |nukelta
2020-03-14 10:00 - 16:00 | Domus Maria, Aušros vartų g. 12, Vilnius

Korp!Iustitia Nepriklausomybės 30-mečio renginys|atšaukta
2020-03-12 15:00 - 17:00 | Vilniaus universiteto bibliotekos Mokslinės komunikacijos ir informacijos centras, Saulėtekio al. 5, Vilnius , 10222
Teisininkų korporacija Iustitia kviečia į Lietuvos Nepriklausomybės atstatymo trisdešimtmečio jubiliejinį renginį, kuris vyks Vilniaus Universitete kovo 12 dieną (antradienį) 15 val. MKiC Konferencijų salėje (Saulėtekio 5).
Studentų ateitininkų teisininkų korporacija Iustitia kartu su VU Teisės fakultetu šia proga organizuoja interaktyvų renginį, skirtą, visų pirma, studentams.
Preliminari Renginio Programa:
15 val. Sveikinimai ir Komisijos narių pristatymas;
15:15 Pranešimas;
15:30 Protmūšis
16:00 Kūrybinė užduotis (I);
16:30 Kūrybinė užduotis (II)
17:00 Rezultatai ir nugalėtojų sveikinimai.
Organizatorių informacija

Kovo 11-osios šventė Kaune
2020-03-11 11:30 - 14:35 | Ateitininkų rūmai, Laisvės al. 13, Kaunas, Lietuva
Kviečiame kauniečius švęsti Kovo 11-ąją su ateitininkais!
– šventę pradėsime liaudiškais š o k i a i s, tad tikrai nesušalsime
– klausysimės V. Abraičio pranešimo apie kelią į laisvę
– žinias išbandysime kahoot viktorinoje!
– bus apdovanojami FOTOKONKURSO laimėtojai
Laukiame ir mažų, ir didelių – kartu minėsime Lietuvos nepriklausomybę.

VKAV konferencija
2020-03-08 12:00 - 15:30 | Domus Maria, Aušros vartų g. 12, Vilnius
Visą informaciją rasite čia.
